Hillsong TV
Võimalus ehk soositud olukord 1.osa
Kas näed oma elus piiranguid või võimalusi?
On sul kombeks märgata eelkõige oma piiratust?
Mis on see, mis sind piirab?
Kas oleme piiratud oma mõtlemise poolest?
Tänan, et olete vaatamas tänast saadet!
Kõnelen takistustest ja võimalustest.
Kumba neist märkame esimesena?
Võime olla piiratud olude ja oma mõtlemise tõttu.
Palvetan, et see sõnum vabastaks teid Jumala poolt antud võimalustesse.
Tänase sõnumi pealkiri on "Takistuste pööramine võimalusteks".
Kohtumõistjate 3:15 on kirjas: "Iisraeli lapsed kisendasid Issanda poole
ja Issand tõstis neile päästjaks Eehudi,
Geera poja, benjaminlase, vasakukäelise mehe.
Temaga saatsid Iisraeli lapsed anni Moabi kuningale Eglonile.
Tähelepanu väärib see, et Eehud oli vasakukäeline mees.
Igaüks, kes on vasakukäeline, tõuske palun püsti!
Pange tähele, kui palju teid on!
Pöördun te poole, kuna vasakukäelised, sh ka mina, oleme markantne vähemus.
Jagaksin teile sellest, kuidas ühe vasakukäelise inimese elu välja näeb.
Me kirjutame teatavasti vasakult paremale.
Vasakukäeline inimene nühib aga oma käega kirjutatust üle.
Meid võidakse pidada lohakateks kirjutajateks,
aga tegelikult pole see nii.
Paratamatult varjab me käe asend, mida me kirjutame.
Teen siinkohal ettepaneku hakata kirjutama paremalt vasakule!
Kui paljud teist on märganud, et allkirjastamist vajavad tšekid
esitatakse sellise nurga all, kus eeldatakse,
et tegu on ainuvõimalikult paremakäelise inimesega?
Peame harjuma pöörama tšekke parema käega
allkirjastades vasaku käega.
Kui paljud teist mõistavad, mida see tähendab?
Noore mehena töötasin Piiblikooli kõrvalt katuse panijana.
Pidin lõikama lainestatud plekist katuseplaate.
Mu ülemus ei muretsenud mulle vasakukäeliste plekikääre.
Ka polnud mul kasutada selle töö jaoks elektrilist lõikurit.
Kui pidin lõikama katuseplekki teatud nurga all,
tegin seda nende samade, paremakäelistele mõeldud näpitsatega.
See tähendas oma keha väänamist erinevates asendites
nägemata tihti, mida täpselt lõikasin.
Pleki ääred on ka teravad. Nii mõndagi oleks võinud juhtuda!
Aga eks see ole ühe vasakukäelise elu!
Me oleme limiteeritud.
Meie võimalused on piiratud meie defekti poolest.
Ka sööma minnes võime üsna kindlad olla,
et meie klaas või tass asetatakse meie paremale käele.
Ka leib asetatakse võimalikult paremale.
Viid küll sisse vajalikud muudatused ja tõstad tassi vasakule poole,
aga siis häirib see sinust vasakul pool istujat,
kuna enam ei tehta vahet sinu ja nende tassil.
Usun, et midagi peab muutuma!
Piibel ei räägi kellestki viisil, kus mainitakse,
et tegu on paremakäelise inimesega.
Piibel aga räägib Eehudist, kes oli vasakukäeline.
Räägin seda teile põhjusel, et see on lõbus viis näitamaks,
et oleme kõik mingil viisil limiteeritud.
1.Saamueli 17.peatükis on kirjas Piibli üks kuulsamaid lugusid.
See on lugu sellest, kuidas Taavet seisis silmitsi Koljatiga.
Taaveti isal, Iisail, oli palju poegi. Esmasündinu nimi oli Eliab,
teine Abinadab ja kolmas Samma. Noorima nimi oli Taavet.
Vanemad olid Sauli sõjaväes. Taavet oli veel kodus.
Taaveti isa saatis poja kümne piimajuustuga vendade juurde.
See ajab mind alati naerma, et tegu oli 10 juustuga,
mida Taavet pidi viima vendadele sõjatandrile.
Kindlasti pidi ta viima Mozzarella, Cheddari ja kitsejuustu.
Räägin seda selleks, et mõistaksite paremini jutu mõtet.
Kui Taavet kohale jõudis, toimus seal paras möll.
Vilistid ajasid taga Jumala rahvast.
See on taust 1.Sm 17:23.salmile: "Ja kui ta nendega rääkis, vaata,
siis tuli kahevõitleja vilist Gatist, Koljat nimi, vilistite ridadest üles
ja rääkis neidsamu sõnu; ja Taavet kuulis pealt.
Ja kui Iisraeli mehed nägid seda meest
siis nad põgenesid kõik tema eest ja kartsid väga.
Ja üks Iisraeli mees ütles: Kas näete seda meest, kes üles tuleb?
Ta tuleb muidugi Iisraeli teotama.
Aga selle mehe, kes lööb tema maha,
lubab kuningas teha väga rikkaks; ta annab temale oma tütre
ning vabastab maksust ta isakoja Iisraelis.”
Ja Taavet küsis meestelt:
Mida saab see mees, kes lööb maha selle ümberlõikamata vilisti,
kes teotab elava Jumala väehulki?”
Ja rahvas rääkis Taavetile, mis oli kõneldud ja ütles,
mida saab mees, kes lööb Koljati maha.
Räägitud loo mõte on, et piiratust täis maailmas leidub siiski võimalusi.
Hoolimata sellest, et vilistid olid võimsad ja Koljat tundus võidetamatu;
et oli palju ähvardusi ja hirmutamist ning Sauli mehed kartsid,
seljatas Taavet olukorra oma teistsuguse mõttelaadi läbi.
Ta oli teistmoodi häälestunud.
Taavetil oli silma märkamaks võimalusi.
Enamus inimesi ka praeguses võimalusterikkas maailmas
on pimestatud takistuste poolt.
Meil on kalduvus märgata piiratust enne kui võimalusi.
Näeme pigem takistusi.
Ma ei usu, et Hillsongi kogudus oleks kunagi olnud või saaks takistatud
oma piiratuste tõttu.
Me oleme pühendunud kogudus,
kes vaatamata väljakutsetele kasutab ära kõik võimalused.
Sõnaraamatu järgi on "limiteeritus" lõplik ulatus või maksimumini minek.
"Võimalusi" defineerib sõnaraamat kui soosingutena avalduvaid olukordi.
Kui mõtled oma elule, maailmale, teenistusele või kodule -
kas oled rohkem teadlik oma puudustest või võimalustest?
Alati on midagi, mis meid võib piirata. Vahel võivad need olla väikesed lapsed,
vahel eelarvega seotud raskused, kõiksugused etteteadmata asjad jne.
Ka koguduse elus võime muutuda väga konservatiivseks,
kui näeme vaid oma piiratust ja mitte enam võimalusi.
Me aga elame ajastus, kus ulatume inimesteni, rahvusteni ja linnadeni,
kellel on erakordselt mitmeid, Jumala poolt antud võimalusi.
Iga inimese jaoks on just praegu aeg täis võimalusi!
Kui laseme piiratusel valitseda oma elus, ei jõua me läbimurreteni.
Ma näen kõikjal võimalusi! Ma näen ka piiratust.
Tahan olla inimene,
kes enne piiratust seab silme ette pigem võimalused.
Ühe inimese piiratus on teise inimese võimalus.
Olen näinud, et kui keegi ei vasta Jumala kutsele oma elus,
toob Jumal esile kellegi teise selle töö jaoks.
Ma ei taha, et oleksime inimesed, kes on aheldatud oma piiratuse tõttu,
vaid et oleksime inimesed,
kes on elevil Jumalalt saadud võimaluste üle.
Kas tunneme end pigem tiibadest kärbituna või elame uutes võimalustes?
Kui jääme kinni oma piiratusse, leiame kõikvõimalikke vabandusi,
selle asemel, et uskuda soosinguga täidetud aega ja oludesse,
kasutades ära meile antud võimalusi.
Kui me seda ei usu, jäämegi lõplikult kinni oma piiratusse.
Kuid Jumal ei ole kutsunud meid elama piiratuses.
Ta on tõotanud valada me üle ülevoolavaid õnnistusi.
Oma piiratuses ei murra me kunagi läbi.
Malakia kirjas ütleb Jumal: "Kallan teile õnnistust küllastuseni."
Meid pole loodud elama piirangutes ja takistustes
ja seetõttu ei tohiks me elus olla ka maad piiratusele.
Meid on loodud elama õnnistustes, haarates kinni võimalustest,
austades seeläbi Jumalat ja pannes Tema esimeseks oma elus.
See on meie valik, kas keskendume piiratustele või võimalustele!
Ka koguduse ja üksikisikuna saame otsustada, kumma valime.
Peaksime ka kogudusena häälestama end nägema
seda hooaega kui suurimat võimalust!
Olukorrad on meie jaoks, et valiksime elada pigem võimalustes!
Meie hoiak elule peaks olema kasvu taotlev, Jumalasse uskuv
ning Tema südames olevat enam taotlev kui eales varem.
Me peame muutma oma mõtteviisi! Enamasti näeme ju pigem takistusi.
Kujuta ette mõnda võistlust ja mängijat mänguväljakul.
Ameeriklastel on Superbowl, eurooplastel meistriliiga finaalmängud
ja austraallastel rugby.
Mõelge olukorrale, kus olete ise väljakul mängimas
ja lahkute väga pettununa,
kuna mõtlete vaid oma piiratud võimalustele.
Ometi mõelge aga sellele, kui palju oli neid inimesi,
kes oleks igatsenud olla teie asemel seal väljakul nende võimaluste keskel.
Mõned olid kõrvaldatult pingil istumas.
Proffesionaalsele mängijale võib varupingil istumine
olla üsnagi frustreeriv asi.
Teie, kes tunnete jutlustaja kutsumust, aga istute täna pingil,
ärge kurvastage, vaid nähke pigem oma võimalusi!
Kõik algab sellest, kuidas sa olukordi näed.
Paljud usklikud eelistavad löögiasendit.
Nähakse end vahekohtunikena ja ollakse alati löögi valmis.
Mõned inimesed armastaksid olla väljakul,
aga peavad vaatama mängu TV'st.
Mõned tahaksid vaadata TV-st, aga ei saa, kuna nad on pimedad.
Vahel võime tahta teiste võimalusi. Inimene taotleb ju võrdõiguslikkust!
Aga Jumala tahtes olles ei vaja ei sina ega mina ega me kogudus
kellegi teise võimalust.
Me peame lihtsalt mõistma võimalust,
mille Jumal just meile andnud on!
Tahaksin teid väga julgustada
nägema neid võimalusi, mida Jumal on andnud meile just praeguse aja jaoks!
Hoidke oma vaim, süda, elu ja mõistus võimalusi otsivatena!
Uskuge, et praegu on aeg just selleks!
Jumal on asetanud meid oma rahvana suurtesse võimalustesse!
Just nii on Jumal ka meie koguduses inimesi väga õnnistanud.
Jumal on õnnistanud inimeste ärilisi ettevõtmisi, loomingulisust
ja teenimistööd. Jumal on inimestes esile toonud imelisi ande ja talente.
Kõikide nende võimaluste keskel, nähes pigem piiratust, takistub kõik hea.
Nii võime unustada kõik selle imelise, millest oleme osa.
Jeesus ütles, et me tõstaksime oma silmad ja näeksime,
et põllud on lõikuseks valmis!
See tähendab, et peame suunama oma silmad eemale takistustest
hoopis võimaluste peale!
Me vaatame üles ja näeme põlde, mis on valmis lõikuseks!
Olles noor, polnud mul raske mõelda võimalustele.
Kui oled noor, on ju terve elu veel ees.
Nii et ma nägin palju võimalusi, kuigi ka takistusi nende kõrval.
Piisas vaid iseenda peale vaatamisest, et näha takistusi.
Tänu Jumalale, et see, mida Tema minus esile tõi,
oli sügav veendumus ja usk võimalustesse!
Ma hoidsin oma silmad pigem võimalustel.
Seeläbi nägin Jumala ustavust. Tema laseb meil elada võimalustes.
Kõige suurem takistus võimalustele, mille Jumal on meile andnud,
on meie oma mõistus ja valed hoiakud.
Tõde on see, et meile kuuluvad suured võimalused!
Nii Piiblist kui ka ajalooraamatutest võib lugeda paljude inimeste kohta,
kes on ületanud suuri raskusi ja haaranud kinni võimalustest.
Helen Keller on öelnud, et hullem pime olemisest,
on omada nägemist, kuid siiski mitte näha.
Me võime kaotada oma võime näha võimalusi,
kui oleme pimestatud takistuste poolt.
Seades oma silmad vaid takistusele, saab sellest tõesti midagi ületamatut.
Kui Taavet lõi maha Koljati, ei pööranud ta tähelepanu neile,
kes teda maha tegid. Teda ümbritsevad inimesed,
nii kuningas kui vennad, tõid Taavetile põhjuseid,
miks ta hakkama ei peaks saama. Arvan, et ka meie oleksime andnud
karjapoisile nõu mitte vägilasele vastu minna.
Oleksime näinud olukorda pigem piiranguna ja öelnud Taavetile.
Taavet oli aga noor mees, kes nägi olukorda teisti.
Ta teadis, et sel olukorral on põhjus.
Ta seadis oma silmad Jumala eesmärkidele.
Ta uskus Jumala väesse teda vabastada.
Taavet haaras kinni oma võimalusest.
Meie ümber on piiranguid, mis on tähtsad.
Näiteks nagu kiirusepiirangud teedel. Järgigem piiranguid seal, kus vaja,
aga mitte seal, kuhu nad pole mõeldud.
Mis puutub seaduspäraselt elamisse, austusesse pereringis,
siis need piirangud kehtivad. Need pole meie ahistamiseks,
vaid pigem millekski, mis vabastab meid Jumala poolt seatud võimalustesse.
Kui me ei mõista abistavate ja ahistavate piirangute erinevust,
siis näemegi vaid piiratust.
See aga takistab meid üldse võimalusi nägemast.
Seisame täna koos usus, et võiksime vaadata üle oma piiratusest
ja näha võimalusi! Nii tehes langevad takistused teedelt.
Nii võime ka astuda Jumala poolt antud võimalustesse.
Mul oli noorena üsna raske leida oma elule eesmärki.
Võttis kaua aega, et mõista, mida peaksin eluga pihta hakkama.
Olen terve oma elu töötanud kaupmehena.
Meie pere elas hästi, aga see hea elu puudutas vaid meid.
Sain selguse oma osa kohta,
kui pastor Brian rääkis meeste kaasateenimise võimalustest.
Tundsin selgelt, et minu osa on finantseerida Jumala Kuningriigi tööd.
See on julgustanud ka võtma uusi samme ettevõtte arendamiseks.
Äri ehitamine on olnud üks suur ususamm.
See oli kõrge riskiga ettevõtmine. Mängus olid miljonid dollarid.
Andsime endast kõik.
Täna on meil edukas kinnisvaraarendusfirma.
Meie missiooniks on kasvatada rikkust Jumala Kuningriigi põhimõtete järgi
ja selle eesmärkide jaoks. Me mõistame, mis meie eesmärk on.
Me mõistame, miks me midagi teeme.
Me usume, et Jumal on ka seda õnnistanud.
Kui jätaksime ära ususammu, millega kaasneb ka riskeerimine
ja otsiksime vaid turvalist teed, usaldades iseennast ja mitte Jumalat.
Oleme korduvalt kogenud oma arengus, et Jumal tõeliselt kannab meid läbi.
See on töö, mida Tema teeb.
Sina tood lootust lootusetuile
valgust pimeduses viibijatele
surnud tood sa ellu
nüüd olen ma tehtud elavaks
Sa annad rahu rahutuile
rõõmu kodudesse, milledes see puudub
ma näen Sind nüüd
Sinus olen ma leitud
Sa avasid ukse mulle
Sa andsid oma elu
et ma võiksin saada vabaks
Kõik, mis minus on teenib Sind Issand
Sa täidad kõik, kes on tühjad
ja päästad need, kes on kuristikus
kõiges selles sa vaigistad mu hinge
Sa leiad mind mu nõrkustes
ja Sa tervendad mu südamevalu
Ma tahan Sind teenida Tões ja Vaimus
Sa avasid ukse mulle
Sa andsid oma elu
et ma võiksin saada vabaks
Kõik mis minus on teenib Sind Issand
Sa avasid mu silmad nägema
Kõike seda imelist mida tähendab Kristus minus
Jeesus Sa oled kõik mida vajan
Oled kõik mida vajan
Pastor Briani võimas sõnum
"Ta valas välja selle, mida te nüüd näete ja kuulete"
põhineb Apostlite tegudel ja Nelipühapäeva sündmustel.
See õpetus on teie päralt ükskõik, mis summas annetuse eest.
Täpsem info veebilehelt www.hillsongtv.com/partner
Annetades Hillsongile 100 dollarit või rohkem.
võite saada endale kingituseks 2012 Hillsongi konverentsi DVD'd.
DVD'l on nii hommikused kui õhtused teenistused
inspireerivate sõnumitega maailmakuulsate kõnelejate poolt.
Täpsem info veebilehelt: www.hillsongtv.com/partner
Colour Sisterhood on naiste ühendus,
kes on otsustanud olla õnnistuseks oma väheses.
Eesmärgiks on seista müüripraos ja aidata neid, kes abi vajavad.
Kui juba üks naine saab muuta oma maailma,
mõelge kui palju enamat suudame me koos!
Inimesed, keda Jumal on me ellu usaldanud,
ei ole saadetud sinu või me programmi pärast.
Nad on tulnud, et kohtuda Jeesusega.
Meie osaks on olla neile toeks, et neist võiks saada parim põlvkond,
kes muudab maailma.
Colour Sisterhood on ühendus, mis on kasvamas ülemaailmselt.
Kes iganes sa oled, ükskõik, kus sa hetkel oled, ole õnnistatud!
Üheskoos pole meil takistust sellele, mida suudame saavutada Kristuses!
Selle albumi nimi on ZION.
Siion on Jumala südamele väga kallis.
See, mida Jeesus tuli tooma, oli uus Jeruusalemm.
Jumal igatseb väga,
et Tema Kuningriik võiks saada ilmsiks ka meie kaudu.
Armastus on järeleandmatu
"Sest Issand on valinud Siioni
ja himustanud teda enesele eluasemeks."
Tänan, et olite meiega!
Palvetan, et võiksite isiklikult tunda Jumala armu oma elus ja olukordades.
Olenemata sellest, kes või kus sa oled ja mis su elus toimub,
on olemas ustav Jumal.
Piibel kirjeldab Teda kui Jumalat, kes on ustav 1000 põlvele.
See tähendab ka üle meie eluea.
Jumala ustavus, varustus ja tõotused kehtivad takistustest hoolimata.
Ärgem kunagi kaotagem silmist Kõikväelise Jumala armu!
Jumal õnnistagu teid ja tänud olemast meiega!
Tõlge: Triin Pöör